kardosdrur/scandi-wiki huggingface dataset:
Anime News Network

Anime News Network (ANN) er en hjemmeside med nyheder, artikler og blogs om anime, manga, videospil, japansk popmusik og andet af interesse for fans af disse med primær fokus på USA, Canada og Japan. Af og til er der også nyheder fra resten af verdenen ligesom der separate sider for Australien og Storbritannien. Udover nyheder er der også anmeldelser, andet redationelt stof, et forum hvor læserne kan diskutere aktuelle emner og en encyklopædi med et stort antal anime og manga med grundlæggende data, information om folkene bag, afsnitslister og plot.

Hjemmesiden er grundlagt i juli 1998 af Justin Sevakis og hævder selv at være den førende engelsksprogede kilde til nyheder og information om anime og manga på internettet.

Noter

Eksterne henvisninger 
 Anime News Network

Animenetsteder
Etableret i 1998
Stammebåd

En Stammebåd er en lille båd til besejling af søer, floder og åbent hav. En stammebåd laves ved at udhule en træstamme. Oprindeligt er stammebåde udhulet ved hjælp af stenøkser og ild; senere er også benyttet metaløkser. 

Stammebåde har været benyttet af mennesket fra omkring år 6.000 f.kr. og er kendt fra alle kontinenter med skove. I Europa er der gjort en lang række fund af stammebåde.

Danmark 
I stenalderen var landet dækket af vidtstrakte skove af fortrinsvis lind, eg og elm. Lindetræ har været at foretrække til stammebåde, fordi træet er højere, nemmere at arbejde med og lettere end eksempelvis eg. Samtidig var det nemt at skaffe. Stammebåde kendes op til 12 m lange med en bredde på ca. 60 cm og siderne var kun et par centimeter tykke. De lange og smalle både har været brugt til både transport og fiskeri.

Ved arkæologiske udgravninger i Egådalen nord for Aarhus fandt man fra starten af 1990'erne til 2001 Nordeuropas ældste stammebåde ved 'Lystrup Enge'. De er kulstof 14-dateret til år 5210-4910 f.Kr.

Under udgravninger ved Tybrind Vig er der fundet tre stammebåde af lindetræ samt pagajerne af asketræ.

I Danmark er der i alt fundet omkring [antal mangler] stammebåde, og alene i Åmosen er der fundet 25 stammebåde i varierende størrelser af el, lind og egetræ.

Sverige 
I Rasbo i Uppland er fundet en egestamme med jernsøm, der har fungeret som stammebåd.

Finland 
I Finland findes eksempler på bygning af bløde stammebåde så sent som i 1935.

Tjekkiet 
I Tjekkiet er gjort fund af en 10 meter lang stammebåd i Mohelnice. Den er lavet ud af en enkelt egestamme og har en bredde på 1,05 meter. Stammebåden er dateret til omkring 1.000 f.kr. Båden er opbevaret på Nationalhistorisk museum (Mohelnické muzeum).

Tyskland 
I den gamle hansestad Stralsund blev i 2002 fundet tre stammebåde under udgravninger. To af bådene var omkring 7.000 år gamle, og er derved de ældste bevarede både i østersåområdet.

Den tredje båd, der var ca. 6.000 år gammel, var 12 meter og derved den længste fundne stammebåd i regionen. Grundet dårlig opbevaring er fundene delvis ødelagt.

Schweiz 
I Männedorf-Strandbad ved Zürichsøen er der i 1991 fundet rester af en stammebåd på knap 6 meter. Båden er bygget af lindetræ. Båden er siden dateret til at være ca. 6.500 år gammel.

Noter

Eksterne links 
 Stockbåtar – utveckling och sägner, Artikel fra Marinarkeologisk Tidskrift, 4-1979

Se også 
 Hanson-stammebåden

Både
Menneskedrevne søfartøjer
Bjergets Idrætsanlæg

Bjergets Idrætsanlæg er et fodboldstadion i Kjellerup, som er hjemsted for byens fodboldklub 2. divisionsklubben Kjellerup IF.

Fodboldstadioner i Danmark
Kjellerup
Bygninger, konstruktioner og anlæg i Silkeborg Kommune
Lindholm Høje Stadion

Lindholm Høje Stadion er et fodboldstadion i Nørresundby, som er hjemsted for 2. divisionsklubben Lindholm IF.

Eksterne henvisninger 
Lindholm Høje Stadion på stadions.dk 

Fodboldstadioner i Danmark
Bygninger, konstruktioner og anlæg i Nørresundby
Sport i Nørresundby
Marienlystcentret

Marienlystcentret er et idrætsanlæg med et tilhørende fodboldstadion i Odense, som er hjemsted for 1. divisionsklubben Boldklubben Marienlyst.

Eksterne henvisninger 
Marienlystcentret på stadions.dk 

Fodboldstadioner i Danmark
Bygninger, konstruktioner og anlæg i Odense Kommune
Idrætsanlæg i Odense
Scankab Arena Aarup

Scankab Arena Aarup er et fodboldstadion i Aarup på Fyn, som er hjemsted for 2. divisionsklubben Aarup Boldklub.

Fodboldstadioner i Danmark
Bygninger, konstruktioner og anlæg i Assens Kommune
Ejner Hovgaard Christiansen

Ejner Hovgaard Christiansen (28. maj 1932 – 20. juli 2007) var en dansk politiker, der var medlem af Europa-Parlamentet fra 1984 til 1994, valgt for Socialdemokratiet, men fra 1992 som løsgænger.

Christiansen begyndte sin politiske karriere som formand for Danmarks Socialdemokratiske Ungdom i 1961 og sad til 1967, hvor han blev afløst af Hans Carl Nielsen. Fra 1958 til 1992 var han medlem af Socialdemokratiets hovedbestyrelse og fra 1967 til 1970 sekretær for partiets organisation i Københavns Amt. 1971-1984 var han partisekretær.

Hans eneste folkevalgte hverv var som europaparlamentariker. Han blev indvalgt ved valget i 1984 og genvalgt i 1989, men brød med partiet i 1992 og fortsatte resten af perioden som løsgænger. Hans brud med partiet skete efter at han havde ansat sin hustru som assistent og selv forvaltet de såkaldte sekretariatsmidler, som ifølge partiets love ellers tilfalder partiet.

Samtidig med sit politiske virke var Christiansen en ivrig debattør, blandt andet gik han op imod Den Danske Forening, som han i Hjemmeværnsbladet beskyldte for "end ikke at have åndsevner på linje med en neanderthalmand", ligesom han hævdede, at foreningen ville være rede til en væbnet kamp mod indvandrerne.

Efter sin politiske karriere var Ejner Hovgaard Christiansen blandt andet aktiv i Dansk Amatørfiskerforening.

Kilde 
 Den Store Danske

Referencer 

Socialdemokrater fra Danmark
Formænd for Danmarks Socialdemokratiske Ungdom
Medlemmer af Europa-Parlamentet fra Danmark 1984-1989
Medlemmer af Europa-Parlamentet fra Danmark 1989-1994
Ioannis Kapodistrias

Grev Ioannis Kapodistrias (græsk: Ιωάννης Καποδίστριας; født 11. februar 1776, død 9. oktober 1831) var en græsk diplomat fra Russiske Kejserrige, der siden blev udnævnt som det første statsoverhovede for det selvstændige Grækenland. Kapodistrias havde bl.a. fungeret som udenrigsminister i Rusland inden han returnerede til hjemlandet for at blive præsident i den nyudråbte republik, der havde opnået uafhængighed fra det Osmanniske rige.

Ioannis Kapodistria blev født på Korfu, der på daværende tidspunkt sammen med de øvrige Ioniske Øer var underlagt Republikken Venedig. Han studerede medicin, filosofi og jura ved Padovas universitet. Efter afslutningen af studierne returnerede han i 1797 til Korfu, hvor han i en alder af 21 år slog sig ned som praktiserende læge. 

I forbindelse med Napoleonskrigene havde Frankrig overtaget Republikken Venedigs besiddelser, herunder Korfu. i 1799 lykkedes det dog styrker fra Det Osmanniske Rige og Det Russiske Kejserrige at tvinge franskmændene ud af Korfu, der herefter opnåede status som en selvstændig stat regeret af den lokale adel. Af adelig slægt indtrådte Kapodistrias som den ene af to ministre på øriget. Ved et efterfølgende valg i 1803 blev Kapodistrias valgt som premierminister for øriget. Frankrig besatte imidlertid Korfu og de øvrige Ioniske Øer i 1807, og øernes selvstændighed ophørte herefter. 

I 1809 indtrådte Kapodistria som diplomat i tjeneste for Det Russiske Kejserrige. 

I 1827 blev Kapodistria af det græske parlament valgt til statsoverhoved for den nye Græske stat, der fortsat lå i frigørelseskamp med Det Osmanniske Rige. Kapodistrias drog herefter i 1828 til Grækenland, hvor han for første gang besøgte det græske hovedland. 

Efter indsættelsen som præsident forsøgte Kapodistrias at indføre en række reformer i Grækenland. Han førsøgte blandt andet af indføre reformer, der mindskede magten blandt de traditonelle klaner i landet, og i forbindelse hermed beordrede han en af sine politiske modstandere, parlamentsmedlemmet Petros Mavromichalis, fængslet. Petros' bror, Konstantinos, ledte en revolte i Lakonien mod den græske centralmagt, og da forhandlinger mellem Kapodistrias og Mavromichalis ikke førte noget med sig, planlagde Konstantinos sammen med sin søn Georgios et attentat mod Kapodistrias. Attentatet blev udført i 1831, hvor Kapodistrias blev skudt og dræbt på vej til kirke. Konstantinos Mavromichalis blev overmandet og dræbt, men sønnen Georgis lykkedes at flygte til den franske ambassede. Han overgav sig få dage senere, og blev siden henrettet.

Eksterne henvisninger 

Politikere fra Grækenland
Grækenlands præsidenter
Grækenlands statsministre
Mejsel

En mejsel er et fladt, seks- eller ottekantet "kileformet tilskærpet stålværktøj til bearbejdning af sten, metaller eller træ". Det har som regel dobbeltfaset æg i den ene ende og slagflade i den anden.

Længden varierer ml. 10-25 cm (bænkmejsel) og 60-70 cm (murmejsel).
Blandt håndværkere er der ingen tvivl om hvordan en mejsel ser ud eller hvordan den skal defineres, men blandt andre sprogbrugere kan der være en tendens til at benævne stemmejern med dette ord. Især har der pr. tradition blandt arkæologer været tendens til at anvende dette ord – rimeligvis fordi man har været usikker m.h.t. anvendelsen. Dog er at foretrække at kalde dem stemmejern til trods for at de er fremstillet af flint eller anden form for sten.

Mejsler findes i forskellige former:

 Den almindelige, lidt butte mejsel, som vi kan kalde fladmejsel, og som fås i bredder mellem 20-35 mm og diverse tykkelser.

 Elektrikermejsel, der er meget flad mejsel, nærmest blot et stykke hærdet fladjern med æg og slagflade; fås ligeledes i diverse størrelser.

 Krydsmejsel, hvor æggen er ganske kort, 10-12 mm og sidder på tværs af fladsiden; en særlig smal form for mejsel, og endelig

 Drejermejsel, der ikke er beregnet til at slå på, men til at holde i hånden, hvorfor den er skæftet; se i øvrigt drejerjern.

Mejsler er almindelige hos alle træsmede, men blandt metalsmede er derudover en række andre mejsler i brug.

Kildeangivelser

Ekstern henvisning 
 http://www.baskholm.dk/haandbog/haandbog.html 

Værktøj
Braunlage

Braunlage er en by i delstaten Niedersachsen i Tyskland. Byen har  indbyggere (). Braunlage ligger inde midt i Harzen, hvor Bundesstraße B4 fra Braunschweig til Nordhausen krydses af vej B27 fra Blankenburg til Göttingen.

Braunlage ligger for foden af bjerget Wurmberg, der er det næsthøjeste bjerg i Harzen og det højeste punkt i Niedersachsen. Adgang til bjerget fra Braunlage kan ske med svævebanen Wurmbergseilbahn.

Eksterne kilder/henvisninger 

 Byens hjemmeside
 Svævebanens hjemmeside

Byer i Niedersachsen
Harzen
Ekstraklasa 2010-11

Ekstraklasa 2010-11  var den 77. udgave af det polske mesterskab i fodbold. Turneringen blev  afviklet  fra den 6. august, 2010 og blev afsluttet den 29. maj, 2011.

Wisła Kraków vandt deres 13. polske mesterskab.

Tabel

Statistik

Målscorer
Kilde: onet.pl  
14 mål
  Tomasz Frankowski (Jagiellonia Białystok)12 mål
  Andrzej Niedzielan (Korona Kielce)  Abdou Traoré (Lechia Gdańsk)11 mål
  Artjoms Rudņevs (Lech Poznań)10 mål
  Darvydas Šernas (Widzew Łódź)  Miroslav Radović (Legia Warszawa)9 mål
  Artur Sobiech (Polonia Warszawa)  Andraž Kirm (Wisła Kraków)8 mål
  Przemysław Kaźmierczak (Śląsk Wrocław)  Dawid Nowak (GKS Bełchatów)  Tadas Labukas (Arka Gdynia)  Piotr Grzelczak (Widzew Łódź)  Maciej Jankowski (Ruch Chorzów)  Cristián Díaz (Śląsk Wrocław)Top assistantsKilde: transfermarkt 

10 assister
  Sebastian Mila (Śląsk Wrocław)

9 assister
  Edi Andradina (Korona Kielce)
  Dudu Paraíba (Widzew Łódź)
	 
8 assister
  Artur Sobiech (Polonia Warszawa)
  Mateusz Klich (Cracovia)	

7 assister
  Miroslav Radović (Legia Warszawa)
  Andraž Kirm (Wisła Kraków)
  Patryk Małecki (Wisła Kraków)
  Tomasz Kupisz (Jagiellonia Białystok)
  Maciej Małkowski (GKS Bełchatów)

Fodbold i Polen
Fodboldsæson 2010-11
Mejselbor

Et mejselbor er et Slagbor, Stødbor, der i modsætning til drejeboret arbejder, fordi der bliver slået på det, enten med en hammer (se rawlplugbor), fordi det sidder i en slagboremaskine, virker ved hjælp af trykluft (trykluftbor), eller ved el-kraft, som fx kangohammer.

Kilende værktøj
Juan Francisco Torres

Juan Francisco Torres (født 9. januar 1985 i Crevillent), kendt som "Juanfran", er en professionel fodboldspiller fra Spanien der spiller som forsvars- og midtbanespiller. Han har siden januar 2011 været på kontrakt med Atlético Madrid, der spiller i La Liga.

Han fik debut for Spaniens fodboldlandshold den 26. maj 2012.

Karriere 
Juanfran blev født i Crevillent ved Alicante. Han fik sin fodboldopvækst i klubben Kelme CF og Real Madrids ungdomsakademi. Han fik sin debut for Reals førstehold den 24. januar 2004, hvor han blev indskiftet 15 minutter før tid i en kamp mod Villarreal CF. Før dette havde han spillet over 50 kampe for klubbens andethold. I sæsonen 2005-06 blev han udlejet til RCD Espanyol.

Efter opholdet i Espanyol blev Juanfran i sommeren 2006 købt af CA Osasuna. I de efterfølgende 4 og en halv sæsoner spillede han 148 ligakampe og scorede 12 mål for klubben. Den 11. januar 2011 blev Osasuna og Atlético Madrid enige om en transfer på 30 millioner kroner, og Juanfran skiftede til Madrid-klubben på kontrakt der var gældende indtil 30. juni 2015. I maj 2012 var han med til at vinde UEFA Europa League.

Landshold 
Han debuterede 26. maj 2012 for Spaniens fodboldlandshold i en kamp mod Serbien. Dagen efter blev han af landstræner Vicente del Bosque udtaget til Europamesterskabet i fodbold, der skulle spilles i Ukraine og Polen. Før dette havde han spillet 31 kampe for forskellige ungdomslandshold.

Titler 
 U19 Europamester med Spanien (2004)
 Copa del Rey vinder med Espanyol (2006)
 UEFA Europa League vinder med Atlético Madrid (2012)
 Spansk mester med Atletico Madrid (2014)

Eksterne henvisninger 
 Juanfrans spillerprofil på Atlético Madrids hjemmeside.

Referencer 

Fodboldspillere fra Spanien
Fodboldspillere fra Real Madrid CF
Fodboldspillere fra RCD Espanyol
Fodboldspillere fra CA Osasuna
Fodboldspillere fra Atlético Madrid
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Jurassic Coast

Jurassic Coast (dansk: Jurakysten) er en 155 kilometer lang strækning langs kysten af det østlige Devon og Dorset i England. Den strækker sig mellem Orcombe Point nær Exmouth i East Devon og Old Harry Rocks ved Swanage i East Dorset. Området har klipper dannet i trias, jura og kridt, det vil sige 180 millioner år geologisk historie. Jurassic Coast blev i 2001 det første naturområde i Storbritannien, der blev optaget på UNESCOs Verdensarvsliste.

Kysten har mange unikke geologiske formationer, herunder en naturlig bue ved Durdle Door, en bugt og kalkstensformationer ved Lulworth Cove og øen Portland.

Byer i området 
 Abbotsbury
 Bridport
 Budleigh Salterton
 Charmouth (med Charmouth Heritage Coast Centre)
 Lulworth
 Lyme Regis
 Sidmouth
 Swanage
 Weymouth

Devon
Dorset
Kyst- og havlandskabsformer
Verdensarvsområder i Storbritannien
Sydvestengland
Vejlby/Risskov Centret

Vejlby/Risskov Centret er et idrætsanlæg i Aarhus med opvisningshal, tre træningshaller, to gymnastiksale, en svømmehal, en idrætshøjskole, to springhaller, en squash- og tennishal samt et væld af udendørs tennis- og fodboldbaner. Idrætshøjskolen Århus har til huse i centret og herudover er der en række mødelokaler med plads til optil 300 personer. Centret stod færdigt i 1969, hvor opvisningshallen blev indviet.

Idrætshøjskolen Århus 

Idrætshøjskolen Århus, eller blot Idrætshøjskolen, har til huse i centrets røde bygninger og her er også kollegium for skolens elever. Udover de traditionelle sportsgrene, undervises der også i outdoor adventure som inkluderer bl.a. kayak, klatresport, skisport og dykning. Udover idræt, tilbyder skolen også undervisning i en lang række kreative fag som f.eks. musik, dans, film og design og skolen er også åben for kurser for familier og grupper fra erhvervslivet.

Vejlby-Risskov Hallerne 
Vejlby-Risskov Hallerne er 4 haller af varierende størrelse. Hal 1 er den største, hvor der er plads til 1152 tilskuere. Her spiller håndboldklubben SK Aarhus sine hjemmekampe. Desuden spiller basketballklubben Bakken Bears sine hjemmekampe i hal 1. Ydermere har flere af Idrætsklubben Skovbakkens underafdelinger hjemme i hallerne.

Vejlby Stadion 

Vejlby Stadion er hjemsted for 2. divisionsklubben IK Skovbakken samt Vejlby IK Fodbold.
Den ejes af Aarhus Kommune. I forbindelse med Vejlby Stadion er der en kunstgræsbane samt 12 øvrige baner.

Skovbakkens har flere hold, der spiller på banen. pr. juli 2007 er der tale om
Danmarksserien for herrer, Elitedivisionen for kvinder, Ynglinge division, Junior Division og Pigejunior DM – som alle hører ind under DBU.

VIK's 1. divisionsdamer og førstehold herrer spiller ligeledes på banen.

Tilskuerkapaciteten på stadion er kun 5000, alligevel så 11.763 personer kampen mellem Skovbakken og AGF i 1978 på et overfyldt stadion.

Referencer

Eksterne henvisninger 

 Vejlby-Risskov Hallen E/F
 Vejlby Stadion på stadions.dk 

Fodboldstadioner i Danmark
Idrætsanlæg i Aarhus
Vejlby (Aarhus)
Arna Kirke

Arna kirke er en langkirke fra 1864 beliggende i Indre Arna i Bergen kommune, Hordaland, Norge. Kirken er bygget i sten og har 500 siddepladser. Arkitekt var Frederik Hannibal Stockfleth.

I september 2009 blev orglet repareret for ca. en halv million kroner. Orglet blev bygget i 1955 men blev ikke fuldt opstillet – delvist på grund af pladsmangel. Ved reperationen fik det piber fra blandt andet orglet i Ytre Arna kirke så det nu er færdigbygget.

Kirker i Arna
Arna kirke – Takvam kapell – Trengereid bedehuskapell – Ytre Arna kirke

Kilder

Eksterne henvisninger

 
 Arna menighet
 Arna kirke hos DIS-Norge
 Arna kirke hos NIKU
 Arna kirke Kirkesøk

Kirker i Norge
Ekstraklasa 2009-10

Ekstraklasa 2009-10 var den 76. udgave af det polske mesterskab i fodbold. Turneringen blev afviklet fra den 31. juli, 2009 og blev afsluttet den 15. maj, 2010.

Lech Poznań vandt mesterskabet.

Tabel 

1:Fratrukket 10 point, som følge af involvering i en korruptionsskandale.

Målscorer
18 mål
  Robert Lewandowski (Lech Poznań)

14 mål
  Iliyan Mitsanski (Zagłębie Lubin)

11 mål
  Tomasz Frankowski (Jagiellonia Białystok)

10 mål
  Artur Sobiech (Ruch Chorzów)
  Paweł Brożek (Wisła Kraków)

9 mål
  Dawid Nowak (GKS Bełchatów)
  Vuk Sotirović (Śląsk Wrocław)

8 mål
  Łukasz Janoszka (Ruch Chorzów)
  Sławomir Peszko (Lech Poznań)
  Patryk Małecki (Wisła Kraków)

Fodboldsæson 2009-10
Fodbold i Polen
Viby Idrætspark

Viby Idrætspark er et fodboldstadion i Aarhus, som er hjemsted for 2. divisionsklubben Viby IF.

Eksterne henvisninger 
Viby Idrætspark på stadions.dk 

Fodboldstadioner i Danmark
Aarhus
Bygninger, konstruktioner og anlæg i Aarhus Kommune
Rod i Rocken

Rod i Rocken er en festival der afholdes hvert år første weekend i juli måned i Skælskør. Festivalpladsen er beliggende i Skælskør Lystskov i en stor lysning og har gjort at festivalens motto er "Danmarks Næstsmukkeste Festival". Da Rod i Rocken kom i økonomiske problemer trådte byens bryggeri, Harboe, til og gav støtte til festivalen. Festivalen har eksisteret siden 1993, med støtte fra en ulønnet bestyrelse og ca. 250 hjælpere. Hvert år besøget festivalen af ca. 3000 mennesker.

Festival efter år

Udvikling 
 
I 2012 blev der vist EM landskamp mellem Danmark og Holland på storskærm. Pladsen blev i 2010 udvidet med 1000 kvadratmeter, så den nu kan rumme lidt over 4000 gæster.

Eksterne kilder og henvisninger

Musikfestivaler i Danmark
Kultur i Skælskør
Joanna Rønn

Joanna Rønn (født 20. februar 1947 i København) er en dansk socialrådgiver og tidligere politiker, der var medlem af Europa-Parlamentet fra 1989 til 1994, valgt for Socialdemokratiet.  Hun var medlem af Folketinget fra 1985 til 1987 hvor hun indtrådte som efterfølger for Knud Heinesen da han nedlagde sit mandat.

I sin tid i Europa-Parlamentet var hun blandt andet medlem af Udvalget om Kvinders Rettigheder, ligesom hun var næstformand for Delegationen for Forbindelserne med Island.

Rønn har tidligere arbejdet som faglig konsulent i FOA, men var senere jobcenterchef i Tårnby Kommune.

Referencer 

Socialrådgivere fra Danmark
Tidligere folketingsmedlemmer fra Socialdemokraterne
Folketingsmedlemmer i 1980'erne
Medlemmer af Europa-Parlamentet fra Danmark 1989-1994
Lyder Sagen

Lyder Christian Sagen (13. marts 1777 i Bergen – 16. juni 1850) var en norsk skolemand og digter, kendt for sit lange virke som lærer i Bergen.

I 20-årsalderen kom han til København som student og revedes med af tidens æstetiske tendens. I "Danske Tilskuer"
for 1800 så han sit første digt trykt og blev medlem af "Selskabet for Sandhed" samt Rahbeks ven og beundrer. Efter fem års interesseret tjeneste som lærer ved Christianis Institut i København flyttede Sagen til nytår 1806 hjem til Bergen som adjunkt ved Katedralskolen og virkede siden utrættelig som lærer i modersmål og fra 1814 som overlærer, idet han tillige havde timer ved den efter hans eget initiativ stiftede realskole.

1824 deltog han i oprettelsen af en tegneskole, 1825 af Bergens Museum, 1838 af Bergen Kunstforening, og han var altid redebon til tjeneste som den livlige bys officielle lejlighedspoet. Sin største indflydelse har Sagen udøvet som inspirerende lærer for en række begavede elever (bl.a. Welhaven og Jonas Lie). Nogen samlet udgave af sine utallige rimprodukter var han beskeden nok til ikke at sørge for; hans engang stærkt benyttede "Læsebog" (1808, 1820, 1834) er nu glemt, men drikkevisen "Diogenes vranten og stolt" (1815) er fremdeles i friskt minde.

Kilder

Eksterne henvisninger 
 
 Lyder Sagen på Dansk Forfatterleksion

Skolefolk fra Norge
Digtere fra Norge
Dansksprogede forfattere fra Norge
Nordmænd i 1700-tallet
Nordmænd i 1800-tallet
Personer fra Bergen
Frank Shepard Fairey

Frank Shepard Fairey (født 15. februar 1970) er en amerikansk grafisk designer, som er uddannet på Idyllwid Arts Academy og derefter på Rhode Island School of Design. Han nok mest kendt som "Street Artist", og det bredere publikum fik øjnene op for ham, da han i 2008 lavede den i dag så berømte Barack Obama "Hope"-plakat. Shepard Fairey blev først kendt i undergrunden, da han i 1989 kørte en klistermærke- og plakatkampagne i større amerikanske byer kendt som "Andre the Giant Has a Posse". Dette projekt udviklede sig senere hen til OBEY Giant. Shepard Fairey vælger som kunstner flere forskellige platforme for at udbrede sine budskaber, og et af dem er OBEY Clothing. Det hele startede med prints på T-shirts som senere hen har udviklet sig til et decideret tøjmærke. OBEY sælger tøj over hele verden, men er især kendt i USA og England. "OBEY" Bæres af såkaldte "hipsters".

Designere fra USA
Grafiske designere
Amerikanere i 1900-tallet
Amerikanere i 2000-tallet